Publication: Magyar Közlöny
Issue: MK-2007-92 (Year: 2007, Number: 92)
Era: 2004-2010
Section: 3. melléklet a 182/2007. (VII. 10.) Korm. rendelethez
Paragraph Index: 667

4. Szerepkörök az EKG szolgáltatásban 4.1. Felhasználó A felhasználókat a következõ csoportok alkotják: 4.1.1. Jogszabály által csatlakozásra kötelezettek A központi és területi államigazgatási szervek, valamint az okmányirodák csatlakozásra kötelezettek, kivéve a jogszabályban tételesen felsorolt hálózatokat (pl. a rend és határvédelmi hálózat, a Magyar Honvédség hálózata és egyéb katonai hálózatok). A csatlakozásra kötelezettek hálózatai egy vagy több ponton kapcsolódnak az EKG-hoz és egymással, illetve a külvilággal hálózati kapcsolatuk az EKG-n keresztül valósulhat meg. A felhasználók csoportja – általában azonos országos hatáskörû szerv felügyelete alá tartozó szervezetek – együttesen is kapcsolódhat az EKG-ra. 2007/92. szám 4.1.2. Csatlakozásra nem kötelezett, közpénzbõl, közfeladatot ellátó szervezetek Az ebbe a csoportba tartozó szervek – lásd egyéb, a 4.1.1. pontban fel nem sorolt állami költségvetési szervek, köztestületek, helyi önkormányzatok – EKG-hoz való csatlakozása nem jogszabályi kötelezettség, azonban – állami szerepük és feladataik miatt csatlakozásuk célszerû. Ilyen szervezetek például: – Országgyûlés, – Köztársasági Elnök Hivatala, – Országgyûlési Biztosok Hivatala, – Bíróságok, – Ügyészségek, – Helyi közigazgatási szervek, pl. önkormányzatok, – Állami Számvevõszék. Az EKG koncepciója szerint megfogalmazott cél, hogy ezek a szervezetek saját döntésük alapján csatlakozzanak az EKG-hoz. Ennek eredményeként a közigazgatással összefüggõ állami feladatokhoz kapcsolódó adatcsere egységesen az EKG alkalmazásával fog lebonyolódni. 4.1.3. Csatlakozásra nem kötelezett, közfeladatot ellátó szervezetek Nem lehet az EKG felhasználója a vállalkozás és civil szervezet, kivéve azon gazdálkodó szervezetet, mely az EKG-t használó intézmények vagy a központi elektronikus szolgáltató rendszert használó ügyfelek számára nyújt szolgáltatást, illetve azok szolgáltatásainak lebonyolításában vesz részt. Ebben az esetben is csak e szolgáltatások megvalósítását szolgálóan. Az ilyen, kivételként felsorolt szolgáltató nem veheti igénybe az EKG elõzõekben megállapítottakon túli egyéb szolgáltatásait. Az internetfelhasználók és más hálózatokon keresztül kommunikálók egy megfelelõen védett csatlakozási ponton keresztül vehetik igénybe az EKG-ból kifele irányuló szolgáltatásokat, illetve ugyanott teljesíthetnek adatszolgáltatást, végezhetnek ügyintézést. 4.2. Hálózatgazda Az EKG hálózatgazdája a Miniszterelnöki Hivatalt vezetõ miniszter. A hálózatgazda feladatait, felelõsségét az

Source: https://magyarkozlony.hu/hivatalos-lapok/5b2dc95d0a01a88db24cbb4f1fcf6efc8bbaa8cb/dokumentumok/741a931d91fd5f11bc5b2c2426639d30b13076b9/letoltes